**Մարզպետի տեղակալ Լևոն Սարգսյանը մասնակցեց Դիլիջանի քաղաքապետարանում տեղի ունեցած հանդիսավոր միջոցառմանը 11.09.2014**

Սեպտեմբերի 11-ին Տավուշի մարզպետի տեղակալ Լևոն Սարգսյանը մասնակցեց Դիլիջանի քաղաքապետարանի նիստերի դահլիճում տեղի ունեցած հանդիսավոր միջոցառմանը, որին ներկա էին Հայաստանի Հանրապետությունում Բելառուսի Հանրապետության արտակարգ և լիազոր դեսպան Ստեպան Սուխորենկոն, Դիլիջանի քաղաքապետ Արմեն Սանթրոսյանը, պատերազմի վետերաններ:Դեսպանը Բելառուսի Հանրապետության նախագահի կողմից Բելառուսի ազատագրման 70-ամյա հոբելյանին նվիրված հուշամեդալներ և շնորհակալական նամակներ հանձնեց Բելառուսի ազատագրման համար պայքարած դիլիջանցի մարտիկներին: Մարզպետի տեղակալ Լևոն Սարգսյանը, շնորհակալություն հայտնելով դեսպանին այդպիսի գեղեցիկ միջոցառում նախաձեռնելու համար, խնդրեց Տավուշի մարզպետ Հովիկ Աբովյանի շնորհակալական խոսքերը փոխանցել Բելառուսի Հանրապետության ղեկավարությանը՝ Հայրենական մեծ պատերազմում կռված հայ զինվորի հանդեպ ցուցաբերած նման ուշադրության ու հարգանքի համար: